《杨廉夫月波楼》
元代·张仲深

饮马桥头听鸣珂，饮马桥下雪始波。自从道人琴佩至，想得衡门车马多。

楼外青山横独鹤，枕边柔橹响双鹅。我来疑是扬雄宅，夜烛藜光讽九歌。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。